***ОБРАЗЕЦ***

**ДОГОВОР ЗА СТРОИТЕЛСТВО**

**№ …………………/ …..……………. г.**

Днес, ………….г., в гр.Велинград между:

1.**Община Велинград**, със седалище и адрес на управление: гр.Велинград, бул.“Хан Аспарух“ №35, код по Регистър БУЛСТАТ 000351580 и номер по ЗДДС BG 000351580, представлявана от д-р Костадин Тодоров Коев в качеството на кмет на община Велинград, наричана за краткост **ВЪЗЛОЖИТЕЛ**, от една страна,

**и**

2......................................................................................................................................................................................, от друга страна, наричан по-долу за краткост ИЗПЪЛНИТЕЛ,

в изпълнение на Решение №.............../...........г. на кмета на община Велинград за определяне на изпълнител на обществена поръчка с предмет: Избор на изпълнител за изпълнение на СМР на обект: „Аварийно-възстановителни работи по укрепване на свлачище на ул.“Чепинска“ от о.т.2722 през о.т.2725, 2726а, 2726 до о.т.2729 град Велинград“, открита с Решение №.............../.....................г. на кмета на община Велинград, и на основание чл.183 във връзка с чл.112 от Закона за обществените поръчки, се сключи настоящият договор за следното:

**І.ПРЕДМЕТ НА ДОГОВОРА. ЦЕНА. ГАРАНЦИЯ**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни СМР на обект: „Аварийно-възстановителни работи по укрепване на свлачище на ул.“Чепинска“ от о.т.2722 през о.т.2725, 2726а, 2726 до о.т.2729 град Велинград“, в съответствие с изискванията на ВЪЗЛОЖИТЕЛЯ посочени в техническата спецификация и изготвения проект, както и в съответствие с приетите техническо и ценово предложение по проведената обществена поръчка, неразделна част от договора.

**Чл.2.** (1) Стойността на настоящия договор възлиза на обща сума в размер на ......................... лв. без ДДС или с ДДС ............................ лв.

(2). **Остойностяването на непредвидените разходи ще става на база ценовите показатели, а именно:**

1. Средна часова ставка ……. лв./час

2. Допълнителни разходи върху труд ……. %

3. Допълнителни разходи върху механизация ……. %

4. Доставно -складови разходи ……. %

5. Печалба ……. %

(3) При непредвидени обстоятелства, възникнали след сключването на този договор, довели до необходимост от извършване на допълнителни видове и/или количества СМР, същите се изпълняват чрез частична замяна на СМР по договора, когато това не води до увеличаване стойността на договора, като констатирането, изпълнението и разплащането на СМР се извършва въз основа на двустранни конфекционни (заменителни) таблици, подписани от представители на ИЗПЪЛНИТЕЛЯ и ВЪЗЛОЖИТЕЛЯ.

(4) В случаите, когато се наложи изпълнение на други видове СМР, извън изброените в КСС, представени в ценовото предложение на ИЗПЪЛНИТЕЛЯ, ВЪЗЛОЖИТЕЛЯТ ги заплаща на ИЗПЪЛНИТЕЛЯ по единични цени, формирани съгласно показателите на ценообразуване част от ценовото предложение, посочени в ал.2.

**Чл. 3.** (1) За обезпечаване изпълнението на настоящия договор ИЗПЪЛНИТЕЛЯТ представя преди сключването на договора гаранция за добро изпълнение в размер на 3 (три) % от цената на договора без ДДС, а именно ................... лв. (......................................) лева.

(2) Гаранцията се представя под формата на парична сума, внесена по банкова сметка на ВЪЗЛОЖИТЕЛЯ, или под формата на банкова гаранция, издадена в полза на ВЪЗЛОЖИТЕЛЯ или под формата на застраховка, която обезпечава изпълнението чрез покритие на отговорността на ИЗПЪЛНИТЕЛЯ.

(3) Когато ИЗПЪЛНИТЕЛЯТ представя банкова гаранция се представя оригиналът й, като тя следва да бъде безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на изпълнение на СМР по договора, плюс 3 (три) месеца.

(4) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

(5). Застраховката, която обезпечава изпълнението, чрез покритие на отговорността на ИЗПЪЛНИТЕЛЯ, и е със срок на валидност, срока на изпълнение на СМР по договора, плюс 3 (три) месеца. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ.

(6) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

(7) ВЪЗЛОЖИТЕЛЯТ има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на ИЗПЪЛНИТЕЛЯ и/или при разваляне или прекратяване на настоящия Договор по вина на ИЗПЪЛНИТЕЛЯ. В тези случаи, ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.

(8) ВЪЗЛОЖИТЕЛЯТ има право да задържа от сумата по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на ИЗПЪЛНИТЕЛЯ.

(9) В случай на задържане от ВЪЗЛОЖИТЕЛЯ на суми от гаранцията, ИЗПЪЛНИТЕЛЯТ е длъжен в срок до 5 (пет) дни да допълни съответната гаранция до размера ѝ, уговорен в ал.1, като внесе задържаната от ВЪЗЛОЖИТЕЛЯ сума по сметка на ВЪЗЛОЖИТЕЛЯ, или учреди банкова гаранция за сума в размер на задържаната или да застрахова отговорността си до размера в ал.1.

(10) ВЪЗЛОЖИТЕЛЯТ освобождава гаранцията за изпълнение на договора съгласно ал.13. ВЪЗЛОЖИТЕЛЯТ освобождава гаранцията в пълен размер при качествено, точно и съобразено с техническата спецификация и клаузите на този договор, изпълнение на дейностите по чл.1. При некачествено, неточно или несъобразено с техническата спецификация и/или клаузите на настоящия договор изпълнение, ВЪЗЛОЖИТЕЛЯТ има право да пристъпи към упражняване на правата по гаранцията за изпълнение.

(11) В случай, че са налице условията за освобождаване на гаранцията съгласно ал.13, освобождаването й се извършва от ВЪЗЛОЖИТЕЛЯ чрез изпращане на уведомително писмо до банката-издател, чрез което се предава оригинала на документа за учредяването й, или чрез превеждане по сметка на ИЗПЪЛНИТЕЛЯ на съответната сума, когато гаранцията е парична сума, или чрез уведомление до застрахователната компания, когато гаранцията е застраховка.

(12) ВЪЗЛОЖИТЕЛЯТ не дължи лихва за времето, през което сумата по гаранцията за изпълнение по ал.1 е престояла законосъобразно при него.

(13) След подписване на Акт обр.15 за изпълнението на обекта, ВЪЗЛОЖИТЕЛЯТ в срок до 1 месец освобождава гаранцията, ако не са налице основания за задържането й от страна на ВЪЗЛОЖИТЕЛЯ.

(14) В случай, че банката, издала гаранцията за изпълнение на договора, е обявена в несъстоятелност или изпадне в неплатежоспособност /свръх задлъжнялост или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да предостави в срок до 5 работни дни от направеното искане, съответната заместваща гаранция от друга банкова институция, съгласувана с ВЪЗЛОЖИТЕЛЯ.

(15) В случай на изтичане срока на гаранцията преди подписване на Акт обр.15 за изпълнението на обекта, ИЗПЪЛНИТЕЛЯТ е длъжен в срок до 5 (пет) дни да допълни съответната гаранция до размера ѝ, уговорен в ал.1, като учреди банкова гаранция за сума в размер на посочената в ал.1 за срок указан му от ВЪЗЛОЖИТЕЛЯ или да застрахова отговорността си до размер, посочен в ал.1 и за срок указан му от ВЪЗЛОЖИТЕЛЯ.

**Чл.4.** (1)**.** ВЪЗЛОЖИТЕЛЯТ се разплаща с ИЗПЪЛНИТЕЛЯ съобразно възложените за изпълнение СМР по следния начин:

1.авансово плащане в размер на 30 % от стойността на възложените за изпълнение СМР съобразно осигурените средства за обекта, платимо в срок до 30 (тридесет) календарни дни от датата на откриване на строителна площадка /подписване на Акт обр.2/ и представяне на фактура за авансово плащане от ИЗПЪЛНИТЕЛЯ.

2.междинни плащания в размер до 90 % от стойността на възложените за изпълнение СМР съобразно осигурените средства за обекта, платими в срок до 30 дни след подписване на съответните актове и протоколи съгласно ЗУТ и подзаконовите нормативни актове по прилагането му за приемане изпълнението на съответните СМР и издаване на фактура от ИЗПЪЛНИТЕЛЯ за стойността на плащането. От размера на всяко междинно плащане се приспадат 30 % от платения аванс. Общият размер на авансовото и междинните плащания не може да надвишават общо 90 % от стойността на възложените за изпълнение СМР съобразно осигурените средства за обекта.

3. Окончателното плащане в размер на разликата между стойността на реално извършените и актувани СМР и стойността на авансовото и междинните плащания, платимо в срок до 30 (тридесет) календарни дни, след подписване на Протокол за извършени строително-монтажни работи до стойността на възложените за изпълнение СМР съобразно осигурените средства за обекта. Непредвидените разходи за възложените за изпълнение СМР се отчитат на съответното окончателно плащане.

(2) За всяко плащане ИЗПЪЛНИТЕЛЯТ издава фактура в съответствие със Закона за счетоводството. Плащането по настоящия договор ще се извършва по банков път по сметка на ИЗПЪЛНИТЕЛЯ, както следва:

Банка

IBAN

BIC

(3) При промяна на данните посочени в ал.2, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ в срок до 5 дни от промяната.

**Чл.5** Промяна на първоначалните единични цени за целия период до изпълнение предмета на договора, не се допуска.

**Чл.6.**(1). Посочените в КСС количества на видове СМР не са окончателни и се доказват двустранно в процеса на изпълнението. За завършени и подлежащи на разплащане ще се считат само тези видове работи, които са приети от ВЪЗЛОЖИТЕЛЯ и са отразени в съответния протокол. Всички плащания ще се правят срещу актуване на действително извършени строителни работи.

(2) Извършените СМР се приемат с подписването на съответния Акт образец, съгласно Наредба № 3 от 31 юли 2003г. за съставяне на актове и протоколи по време на строителството. ВЪЗЛОЖИТЕЛЯТ извършва обстойна документална проверка и проверка на място за удостоверяване извършването на заявените за плащане СМР, базирана на изготвения проект и условията на този договор. Всеки протокол се придружава от необходимите документи за качество на вложените материали, протоколи съставени по реда на Наредба № 3 за съставяне на актове и протоколи по време на строителството. Приемането и предаването на изработеното ще се извършва от допълнително определени и упълномощени от двете страни по договора лица.

(4) Преди да предаде окончателно изпълнената работа, ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитвания, съгласно изискванията на нормативната уредба, приложими към дейностите по предмета на договора.

(5) Разходите във връзка с изготвянето на екзекутивна документация, когато се налага изготвянето на такава, са за сметка на ИЗПЪЛНИТЕЛЯ.

**ІІ.СРОК НА ДОГОВОРА**

**Чл.7.** **(1).**  ИЗПЪЛНИТЕЛЯТ ще изпълни СМР на обекта в срок от ............... календарни дни, който започва от датата на подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството).

(2). След сключване на настоящия договор ВЪЗЛОЖИТЕЛЯТ изпраща уведомително писмо до ИЗПЪЛНИТЕЛЯ за размера на осигурените средства за изпълнението на обекта и вида и количеството СМР, които следва да бъдат изпълнени, съобразно осигурените средства към датата на сключване на договора. При осигуряване на допълнителни финансови средства /еднократно или многократно/ за изпълнение на договора ВЪЗЛОЖИТЕЛЯТ изпраща писмено уведомление до ИЗПЪЛНИТЕЛЯ за размера на осигурените средства за изпълнението на обекта и вида и количеството СМР, които следва да бъдат изпълнени, съобразно осигурените средства. ИЗПЪЛНИТЕЛЯТ след получаване на съответното уведомление следва да започне изпълнение на задълженията си по договора.

(3) Периодът от подписване на настоящия договор до началото на строителството се счита за подготвителен период за организиране на строителния процес и не е част от срока за изпълнение, посочен в ал.1.

(4) В срока по ал.1 не се включва времето необходимо за приемане на изпълнените строително-монтажни работи от ВЪЗЛОЖИТЕЛЯ.

(5) Срокът по ал.1 спира да тече в следните случаи:

1.при спиране на строителството по нареждане на общински или държавен орган;

2.в хипотеза на отказан на ИЗПЪЛНИТЕЛЯ достъп до обекта от оправомощени лица и институции по причини, които не се дължат на негово действие или бездействие. В този случай ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ.

3.след изтичане на законоустановените срокове за издаване на съответните удостоверения и/или разрешения от компетентните органи – до момента на тяхното издаване /когато е приложимо/;

4.при временно спиране на строителството на обекта от страна на ИЗПЪЛНИТЕЛЯ, поради настъпване на неблагоприятни метеорологични условия, непозволяващи изпълнение на възложените СМР;

5.по причини на непреодолима сила и/или непредвидени обстоятелства, независещи от волята на ИЗПЪЛНИТЕЛЯ;

6.след изпълнение на възложените СМР съгласно чл.7, ал.2 от договора.

(6) При спиране на срока на изпълнение на договора на някое от основанията, посочени в ал.5, страните по договора съставят констативен протокол, в който се отразяват следните обстоятелства: причината за спирането; периода, за който срокът спира да тече; каква част от срока за изпълнението не е изтекла към момента на спирането. В случаите по ал.5, т.4 към протокола по предходното изречение се прилага и представена от ИЗПЪЛНИТЕЛЯ официална справка от НИМХ към БАН, удостоверяваща наличието на посочените обстоятелства на неблагоприятни метеорологични условия.

(7) След отпадане на причината за спиране на срока, страните по договора подписват нов констативен протокол, в който се посочва продължителността на спирането. Въз основа на частта от срока за изпълнение, която не е изтекла към момента на спирането се определя кога изтича срока по ал.1, а ИЗПЪЛНИТЕЛЯТ представя актуализиран план-график за оставащата част от срока за изпълнение на строежа.

**ІІІ.ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**А.НА ВЪЗЛОЖИТЕЛЯ**

**Чл.8.** ВЪЗЛОЖИТЕЛЯТ се задължава:

1.Да осигури необходимите средства за финансиране на обекта съгласно указания в договора начин на плащане и да изпрати уведомление до ИЗПЪЛНИТЕЛЯ за размера на осигурените средства и видовете и количества СМР, които следва да бъдат изпълнени.

2.Да осигури периодичен инвеститорски контрол, авторски надзор и строителен надзор при извършване на СМР и въвеждане на обекта в експлоатация.

3.Да предаде на ИЗПЪЛНИТЕЛЯ строителната площадка с протокол, като го уведоми за готовността за съставяне на Акт обр.2 за обекта.

4.Да уведоми ИЗПЪЛНИТЕЛЯ за лицата, които ще извършват инвеститорски контрол, авторски надзор и строителен надзор.

5.Да участва със свой представител при приемане и въвеждане на обекта в експлоатация.

6.По време на целия строителен процес от откриване на строителната площадка до предаване на обекта за експлоатация да осъществява постоянен контрол върху изпълнението на СМР относно:

• съответствие на изпълняваните на обекта работи по вид и количество с одобрените строителни книжа и КСС;

• съответствие на влаганите на обекта строителни продукти с предвидените в КСС;

• съответствие с представения от ИЗПЪЛНИТЕЛЯ и приетия от ВЪЗЛОЖИТЕЛЯ като неразделна част от договора за изпълнение на СМР линеен график.

7.Да уведомява ИЗПЪЛНИТЕЛЯ писмено в 5 /пет/ дневен срок след установяване на появили се в гаранционния срок дефекти.

8.Да осигури за своя сметка при необходимост изработването на допълнителни чертежи и детайли, необходими за конкретизиране на СМР.

9. Да осигури на ИЗПЪЛНИТЕЛЯ съдействието и информацията, необходими му за качественото изпълнение на предмета на договора;

10. Да информира ИЗПЪЛНИТЕЛЯ за всички пречки, възникващи в хода на изпълнението на договора;

11. Да заплати на ИЗПЪЛНИТЕЛЯ стойността на извършената работа, по реда и при условията на настоящия договор.

**Чл.9** ВЪЗЛОЖИТЕЛЯТ има право:

1. да проверява изпълнението на този договор по всяко време, по начин, незатрудняващ работата на ИЗПЪЛНИТЕЛЯ;

2. да получи резултатите от изпълнението на договора във вида и срока, уговорени в този договор и предвидени в техническата спецификация на поръчката;

3. да проверява изпълнението на договора по всяко време, включително чрез проверки на място и да дава указания и предписва мерки, както и да следи за тяхното изпълнение;

4. да изисква и получава от ИЗПЪЛНИТЕЛЯ всякаква информация, свързана с изпълнението на настоящия договор;

5. да освободи или да задържи гаранцията за изпълнение, при условията на настоящия договор;

6. да определи лице за контакти по договора и по своя преценка да го заменя.

**Чл.10** ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ в резултат, на които възникнат:

1.Смърт или злополука, на което и да било физическо лице на обекта.

2.Загуба или нанесена вреда, на каквото и да било имущество в следствие изпълнение предмета на договора през времетраене на строителството.

**Б. НА ИЗПЪЛНИТЕЛЯ**

**Чл. 11.** ИЗПЪЛНИТЕЛЯТ се задължава:

1. Да спазва разпоредбите на действащото законодателство, отнасящо се до предмета на договора, включително законодателството в областта на обществени поръчки и опазването на околната среда;

2. Да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики в съответната област и в съответствие с условията на настоящия договор, като мобилизира всички финансови, човешки и материални ресурси, необходими за цялостното му изпълнение съгласно приложимото законодателство;

3. Да изпълнява задълженията си самостоятелно без подизпълнители/съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента).

3.1. Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

3.2. Разплащанията по т.3.1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

3.3. Към искането по т.3.2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

3.4.ВЪЗЛОЖИТЕЛЯТ има право да откаже плащане по т.3.1, когато искането за плащане е оспорено, до момента на отстраняване на причината за отказа.

3.5. ВЪЗЛОЖИТЕЛЯТ приема изпълнението на частта от дейностите по договора, при съответно спазване на разпоредбите на Договора, и заплаща възнаграждение за тази част на подизпълнителя в срок до 30 (тридесет) дни от подписването на съответните документи.

4.ИЗПЪЛНИТЕЛИТЕ сключват договор за подизпълнение с подизпълнителите, посочени в офертата. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

5.Не е нарушение на забраната по т.4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

6.Независимо от възможността за използване на подизпълнители отговорността за изпълнение на договора за обществена поръчка е на изпълнителя.

7. След сключване на настоящия договор и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

8.Замяна или включване на подизпълнител по време на изпълнение на договора за обществена поръчка се допуска при необходимост, ако са изпълнени едновременно следните условия:

8.1. за новия подизпълнител не са налице основанията за отстраняване в процедурата;

8.2. новият подизпълнител отговаря на критериите за подбор по отношение на дела и вида на дейностите, които ще изпълнява.

9. При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ копие на договора с новия подизпълнител заедно с всички документи, които доказват изпълнението на условията по т.8, в срок до три дни от неговото сключване.

10.ИЗПЪЛНИТЕЛЯТ има право да получи от ВЪЗЛОЖИТЕЛЯ необходимото съдействие във връзка с изпълнение на дейностите, предмет на договора.

11.Да изпълни съответните СМР в договорения срок като организира и координира цялостния процес на строителството, съгласно одобрения проект и в съответствие с:

* Офертата с приложенията към нея.
* Действащата нормативна уредба в Република България.
* Условията и изискванията на проведената обществена поръчка.
* Общите условия за извършване на СМР.
* Заповедите и методическите указания, внесени в заповедната книга.

12.Да влага при строителството качествени материали, конструкции и изделия, отговарящи на изискванията на БДС, както и на техническите за изпълнение на СМР.

13.Да обезпечи необходимите му за работата машини и съоръжения.

14.Да предостави на инвеститорския контрол и строителния надзор възможност за извършване на контрол по изпълнение на работите на обекта.

15.Да участва в съставянето на всички актове и протоколи съгласно Наредба №3/31.07.2003г на МРРБ.

16.Да осигури за своя сметка от съответните инстанции, всички необходими разрешителни или други документи, свързани с осъществяването или спирането на строително-монтажната дейност, както и заповедната книга на обекта.

17.Да извърши за своя сметка всички работи по отстраняването на виновно допуснати грешки, недостатъци и други констатирани от инвеститорския контрол и други държавни органи.

18.Да уведоми ВЪЗЛОЖИТЕЛЯ за готовността да се състави Констативен акт обр. 15 за завършване на обекта.

19.Да предаде на ВЪЗЛОЖИТЕЛЯ пълен комплект документи за обекта при приемането му.

20.Да изготви и предаде на ВЪЗЛОЖИТЕЛЯ екзекутивна документация за обекта.

21.Да охранява обекта за своя сметка до предаването му на ВЪЗЛОЖИТЕЛЯ.

22. Да спазва задълженията свързани с управлението на отпадъците на обекта, както следва:

•Да извърши класификация на строителните отпадъци образувани от обекта в съответствие с изискванията за класификация на отпадъците, регламентирани в Наредба № 2 от 23.07.2014г. за класификация на отпадъците;

•Да спазва изискванията за разделно събиране и съхранение на образуваните строителни отпадъци по начин, осигуряващ последващото им повторно използване, рециклиране и оползотворяване, регламентирани в Наредбата за управление на СО;

•Да извършва рециклиране и подготовка за повторна употреба на СО на площадката (в този случай лицето е задължено да притежава и документ за дейности с отпадъци, съгласно изискванията на чл. 35 от ЗУО ) или предава рециклируемите отпадъци на лица притежаващи разрешение за подготовка за оползотворяване и рециклиране;

•Да транспортира строителните отпадъци от обекта /в този случай лицето е задължено да притежава регистрационен документ за тази дейност/ или ги предава на лица с който има сключен договор, извършващи транспортиране на отпадъци, които притежават регистрационен документ за тази дейност;

•Да спазва изискванията за разделно събиране и съхранение на опасните отпадъци и предаване на опасните отпадъци за обезвреждане, само на фирми притежаващи разрешение за дейности с такива видове отпадъци;

•Попълва транспортен дневник на строителните отпадъци, съгласно изискванията на Наредбата за управление на СО;

•Изпълнява плана за управление на СО за съответния строеж;

•Спазва изискванията за изпълнение на целите за рециклиране и оползотворяване на СО.

**Чл.12.**ИЗПЪЛНИТЕЛЯТ няма право да се позове на знание и/или непознаване на обекта, включен в предмета на договора, поради която причина да иска допълнения или изменения на същия.

**Чл.13.**(1). ИЗПЪЛНИТЕЛЯТ е длъжен да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазване на приложимите законови разпоредби се носи само от ИЗПЪЛНИТЕЛЯ.

(2). ВЪЗЛОЖИТЕЛЯТ има право да извършва проверки и да изисква съответни документи от ИЗПЪЛНИТЕЛЯ, удостоверяващи изпълнението на задълженията му по ал.(1).

**Чл.14.**(1). ИЗПЪЛНИТЕЛЯТ ще направи всичко необходимо по време на строителството да не допусне повреди или нарушение на инженерната инфраструктура в и извън границите на обекта при осъществяване на действия по изпълнение на договора.

(2). В случай, че по своя вина причини щети по предходната алинея, то възстановяването им е за негова сметка.

**ІV. ГАРАНЦИОННИ СРОКОВЕ**

**Чл. 15.** (1). Гаранционните срокове са съгласно Наредба №2/31.07.2003г. и офертата на ИЗПЪЛНИТЕЛЯ, а именно:

- за ………………………………………. - ................................... години;

- за ………………………………………. - .....................................години;

- за ………………………………………. - ..................................... години;

- за ………………………………………. - ..................................... години.

(2). Гаранционните срокове започват да текат от датата на въвеждане на обекта в експлоатация – издаване на Разрешение за ползване на обекта.

(3). Всички дефекти, възникнали преди края на гаранционния срок се констатират с протокол, съставен и подписан от представители на ВЪЗЛОЖИТЕЛЯ. Този протокол незабавно се изпраща на ИЗПЪЛНИТЕЛЯ.

(4). При проявени дефекти преди края на гаранционния срок, в резултат на вложени некачествени материали или оборудване или обзавеждане или некачествено извършени работи от ИЗПЪЛНИТЕЛЯ, същият ще ги отстрани за собствена сметка в срок, определен от ВЪЗЛОЖИТЕЛЯ. Гаранционният срок не тече и се удължава с времето, през което строежите са имали проявени дефекти, до тяхното отстраняване.

(5). В случай, че ИЗПЪЛНИТЕЛЯТ не отстрани дефектите по предходната алинея, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ при условията на чл.22, ал.5 от договора.

**V. ПРИЕМАНЕ НА ЗАВЪРШЕНИТЕ СТРОИТЕЛНО-МОНТАЖНИ РАБОТИ**

**Чл.16**.Извършените СМР за обекта се приемат с окончателен протокол, подписан от представители на Възложителя и Изпълнителя.

**Чл.17.** За отделните видове работи подлежащи на закриване /скрити строителни работи/ се съставят актове за междинно приемане и/или изпитания, съгласно нормативните документи.

**VІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 18** (1) Настоящият договор се прекратява:

1. с изпълнение на договора и след изтичане на договорения срок;

2. при настъпване на обективна невъзможност за изпълнение на предмета на договора.

(2) Настоящият договор може да бъде прекратен преди изтичане на неговия срок по взаимно писмено съгласие на страните.

(3) Когато след започване изпълнението на дейностите по настоящия договор, са настъпили съществени промени във финансирането на тези дейности, извън правомощията на ВЪЗЛОЖИТЕЛЯ, договорът се прекратява със 7-дневно писмено предизвестие до ИЗПЪЛНИТЕЛЯ, изпратено веднага след настъпване на обстоятелствата. В този случай ВЪЗЛОЖИТЕЛЯТ дължи заплащане на ИЗПЪЛНИТЕЛЯ на всички изпълнени дейности и приети от ВЪЗЛОЖИТЕЛЯ без забележки.

(4) ВЪЗЛОЖИТЕЛЯТ може да прекрати договора едностранно при следните условия:

- ако в резултат на обстоятелства, възникнали след сключването му, не е в състояние да изпълни своите задължения;

- ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия констатирани от ВЪЗЛОЖИТЕЛЯ или инвеститорския контрол и отразени в протокол;

- ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ;

- при възникване на обстоятелствата по чл. 118, ал. 1, т. 2 или т.3 ЗОП.

(5) На основание чл.114 от ЗОП всяка от страните може да поиска прекратяване на договора без предизвестие след изпълнение на възложените СМР, за които е осигурено финансиране към датата на сключване на договор и изтичане на тримесечен срок от изпълнението им, ако ВЪЗЛОЖИТЕЛЯТ не осигури финансиране за изпълнение на останалата част от предмета на договора.

(6) В случай, че за изпълнението на строежа, предмет на поръчката не бъдат осигурени допълнителни финансови средства в срок до 31.12.2021г. и страните по договора не са упражнили правото си по ал.5, то договорът автоматично се прекратява с настъпването на деня. В този случай ВЪЗЛОЖИТЕЛЯТ в срок до 1 месец следва да върне гаранцията за изпълнение на ИЗПЪЛНИТЕЛЯ.

**Чл. 19.** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(2) За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на СМР в срок от 10 (десет) календарни дни, считано от датата на подписване на Протокол (Образец № 2) за откриване на строителната площадка и определяне на строителна линия и ниво на строежа, съгласно Наредба № 3 от 31.07.2003 г. за съставяне на актове и протоколи по време на строителството;

2. ИЗПЪЛНИТЕЛЯТ е прекратил изпълнението на СМР за повече от 15 (петнадесет) календарни дни без основателна причина.

(3) ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, когато поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 20.** Прекратяването на договора не освобождава страните от отговорност и задължението за изплащане на неустойки, когато такива се дължат.

**Чл. 21.** Във всички случаи на прекратяване на договора, освен при прекратяване на юридическо лице – страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението на СМР, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

(2) При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред СМР.

**VІІ. НЕУСТОЙКИ И САНКЦИИ**

**Чл.22. (1).**  В случай, че договорът бъде прекратен по реда на чл.18, ал.1, ал.2 и ал.3, ал.5 и ал.6 страните не си дължат неустойки. В тези случаи ВЪЗЛОЖИТЕЛЯТ дължи на ИЗПЪЛНИТЕЛЯ стойността на всички извършени СМР до датата на прекратяване на договора.

**(2).** Вслучай, че договорът бъде прекратен по реда на чл.18, ал.4, предложение първо, ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора в размер на 2 % от стойността на договорените, но неизпълнени СМР.

**(3)** При прекратяване на договора по реда на чл.18, ал.4, предложение второ, ИЗПЪЛНИТЕЛЯТ дължи неустойка в размер на 2 % от стойността на договорените, но неизпълнени СМР.

**(4)** При забава в изпълнението на задълженията по този договор, неизправната страна дължи на изправната неустойка в размер на 0,1 % (нула цяло и една десета на сто) от цената за съответната дейност за всеки ден забава, но не повече от 10 % (десет на сто) от стойността на съответната дейност.

**(5)** При неотстраняване на появилите се дефекти в рамките на гаранционния срок, по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи, както и неустойка в размер на 10 % (десет на сто) от тяхната стойност.

**Чл.23.** Всички щети понесени от ВЪЗЛОЖИТЕЛЯ по вина на ИЗПЪЛНИТЕЛЯ и /или като резултат от нискокачествено строителство и неспазване на условията на настоящия Договор, ще бъдат възстановени за сметка на ИЗПЪЛНИТЕЛЯ.

**Чл.24.** Всички щети понесени от ВЪЗЛОЖИТЕЛЯ, в резултат на грешки, недостатъци и пропуски, некачествено строителство, неизпълнение на нормите, залегнали като задължения по чл.11 и неспазване на сроковете, са за сметка на ИЗПЪЛНИТЕЛЯ.

**Чл.25.** ИЗПЪЛНИТЕЛЯТ не носи отговорност при поява на дефекти в изпълнените видове работи, появили се в следствие неправилна експлоатация.

**Чл.26.** Неустойките и санкциите по настоящия договор в полза на ВЪЗЛОЖИТЕЛЯ могат да се събират от дължимите плащания или от внесената гаранция за изпълнение.

**VІІІ. НЕПРЕДВИДЕНИ ОБСТОЯТЕЛСТВА**

**Чл.27. (1)** По смисъла на този договор "непредвидени обстоятелства" са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.

(2) Страните не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпило събитие, което може да бъде определено като непредвидено обстоятелство, в това число и за причинените от това неизпълнение вреди.

(3) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвиденото обстоятелство.

(4) Страната, изпълнението на чието задължение е възпрепятствано от непредвиденото обстоятелство, е длъжна в тридневен срок писмено да уведоми другата страна за настъпването, съответно - за преустановяване въздействието на непредвиденото обстоятелство.

(5) Страната, изпълнението на чието задължение е възпрепятствано от непредвиденото обстоятелство, е длъжна да представи във възможно най-кратък срок и сертификат за непредвидено обстоятелство, издаден от Българската търговско-промишлена палата или да докаже наличието му с други релевантни документи и доказателства.

(6) Когато непредвидените обстоятелства, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непредвидените обстоятелства, писмено с известие уведомява другата страна за спиране на изпълнението на договора до отпадането на непредвидените обстоятелства.

(7) След отпадане на непредвидените обстоятелства, страната, която е дала известието, в 5 (пет) дневен срок писмено с известие уведомява другата страна за възобновяване на изпълнението на договора, а ако не направи това, втората страна отправя писмено известие и искане първата страна да даде в срок не е по-кратък от пет (5) дни известие за възобновяване на изпълнението. Ако след изтичането и на този срок не се възобнови изпълнението на договора, изправната страна има право да прекрати договора и да получи неустойка за неизпълнение.

(8) Страната, изпълнението на чието задължение е възпрепятствано от непредвидени обстоятелства, не може да се позовава на нея, ако не е изпълнила някое друго задължение, произтичащо от договора и пряко свързано с изпълнението на задължението, възпрепятствано от непредвидени обстоятелства.

**ІХ. НОСЕНЕ НА РИСКА**

**Чл. 28. (1)** Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на строителната площадка за изпълнение на СМР.

**(2).** ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**Х.ОБЩИ РАЗПОРЕДБИ**

**Чл.29.** Настоящият договор не може да бъде изменян или допълван от страните, освен в случаите предвидени в ЗОП.

**Чл.30. (1)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**(2)** Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Държавни органи по силата на нормативни актове и разпоредби.

**Чл. 31. (1)** Всички съобщения между страните във връзка с настоящия договор следва да бъдат в писмена форма и да са подписани от упълномощените представители на ВЪЗЛОЖИТЕЛЯ и ИЗПЪЛНИТЕЛЯ. Съобщенията ще се получават на следните адреси:

**1.**за ВЪЗЛОЖИТЕЛЯ: ...........................;

2. за ИЗПЪЛНИТЕЛЯ: ...........................

**(2).** При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

**(3).** За дата на съобщението се смята:

- датата на предаването – при ръчно предаване на съобщението срещу подпис от страна на упълномощено лице;

* датата на пощенското клеймо на обратната разписка – при изпращане по пощата;
* датата на приемането – при изпращане по телефакс или телекс.

**Чл.32.**Споровете по тълкуването и изпълнението на този договор се решават доброволно между страните, а при непостигане на съгласие – по съдебен ред, съгласно действащото законодателство на Република България.

Настоящият договор се състави и подписа в 3 /три/ еднообразни екземпляра– два екземпляра за Възложителя и един екземпляр за Изпълнителя, както следва:

**ВЪЗЛОЖИТЕЛ: ИЗПЪЛНИТЕЛ:**

**КМЕТ:................................ РЪКОВОДИТЕЛ:..............................**

**/** **д-р Костадин Тодоров Коев /**